ভোর থেকে লাইন। দীর্ঘক্ষণের অপেক্ষা। এত হয়রানি পেরিয়ে যখন ব্যাঙ্কের ক্যাশ কাউন্টার পর্যন্ত পৌঁছলেন, দেখলেন ব্যাঙ্ক থেকে বদলানোর জন্য যে নোটগুলি নিয়ে এসেছিলেন, সেটাই পকেট থেকে উধাও!
ব্যাঙ্কের সামনে উপচে পড়া ভিড়ের মধ্যে পকেটমাররাও মিশে গিয়েছে বলে অভিযোগ উঠতে শুরু করেছে। বর্ধমানে পাণ্ডবেশ্বরে সিনেমাতলা পাড়ায় একটি ব্যাঙ্কের সামনে লাইনে দাঁড়ানো সরজু তাঁতি নামে এক গ্রাহকের কাছ থেকে তিন হাজার টাকা পকেটমারির সময়ে হাতেনাতে এক ব্যক্তিকে ধরে ফেলেন স্থানীয় মানুষ। তাকে মারধর করে পুলিশের হাতে তুলে দেওয়া হয়। এমন ঘটনা যে অন্যত্র ঘটবে না, তার নিশ্চয়তা নেই। ৫০০ এবং ১০০০ টাকার নোট বাতিল হয়ে গিয়েছে ঠিকই, কিন্তু আপনার টাকা পকেটমারি করে কেউ যদি ব্যাঙ্কে গিয়ে সাধারণ গ্রাহকের মতোই তা বদলে নেয়, তাহলে আটকানোর কোনও উপায় নেই। সেই টাকা যে আপনার, তা প্রমাণ করার কোনও উপায় নেই। শুধু পকেটমার নয়, ব্যাঙ্কের সামনে গিয়ে ভিড়ে বা দীর্ঘক্ষণ অপেক্ষা করে বিরক্তিতে বিভ্রান্ত হবেন না। অচেনা কাউকে বিশ্বাসও করতে যাবেন না। কেপমারির শিকার হতে পারেন।

হাওড়ার সাঁকরাইল থেকে এই ছবিটি পাঠিয়েছেন দীপঙ্কর মিত্র।
এই ধরনের দুষ্কৃতীরা এমনিতেই ব্যাঙ্কের সামনে ঘোরাফেরা করেন, এখন তাদের সামনে মানুষের টাকা হাতানোর সুবর্ণ সুযোগ। কোনও কোনও ব্যাঙ্কের সামনে পুলিশি প্রহরা থাকলেও, সব জায়গায় তা নেই। 
আরও পড়ুন
লাইনে দাঁড়িয়ে নোট বদল হল! তবু কেন হতাশ বালুরঘাটের বাসিন্দারা? দেখুন ভিডিও
পুরনো ৫০০, ১০০০ ভাঙানোর জন্য ডাকছেন এঁরা
ফলে ব্যাঙ্কে টাকা বদলাতে বা জমা দিতে গেলে সতর্ক থাকুন। প্রয়োজনে দু’-চারদিন অপেক্ষা করে ব্যাঙ্ক একটু ফাঁকা হলে টাকা বদল করতে যান।